Diari Oficial de la Generalitat Valenciana


Sumari del DOGV 6724, del 29-02-2012 (2012/1852)

RESOLUCIÓ de 13 de febrer de 2012, del conseller de Justícia i Benestar Social, per la qual es dóna publicitat als crèdits que han de finançar les ajudes convocades per mitjà de l'Orde 23/2011, de 29 de desembre, de la Conselleria de Justícia i Benestar Social, per la qual es regulen i es convoquen ajudes dirigides a programes d'atenció a menors en situació de risc i amb mesures jurídiques de protecció, per a l'any 2012 (línies T1327, T2508, T2740, T3099 i T4976).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6724

Data del DOGV
:   29-02-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/1852


Data del document
:   13-02-2012

Organisme emissor
:   Conselleria de Justícia i Benestar Social

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 13 de febrer de 2012, del conseller de Justícia i Benestar Social, per la qual es dóna publicitat als crèdits que han de finançar les ajudes convocades per mitjà de l'Orde 23/2011, de 29 de desembre, de la Conselleria de Justícia i Benestar Social, per la qual es regulen i es convoquen ajudes dirigides a programes d'atenció a menors en situació de risc i amb mesures jurídiques de protecció, per a l'any 2012 (línies T1327, T2508, T2740, T3099 i T4976). [2012/1852]  
L'Orde 23/2011, de 29 de desembre, (DOCV núm. 6691, de 13.01.2012), de la Conselleria de Justícia i Benestar Social, per la qual es regulen i es convoquen ajudes dirigides a programes d'atenció a menors en situació de risc i amb mesures jurídiques de protecció, per a l'exercici corresponent a l'any 2012, va ser tramitada d'acord amb el que disposa l'Orde de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de gasto, quedant condicionat el finançament de les dites ajudes a l'aprovació dels crèdits corresponents.  
Una vegada aprovada i publicada la Llei 10/2011, de 27 de desembre, de Pressupostos de la Generalitat, per a l'exercici 2012 (DOCV núm. 6682, de 30.12.2011), en aplicació del que establix l'article 3.1 de l'esmentada orde d'ajudes, i de conformitat amb allò que s'ha preceptuat en l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, correspon donar publicitat als crèdits i a les línies de subvenció destinades al finançament de les ajudes regulades i convocades per la mencionada Orde 23/2011.  
En virtut del que exposa i fent ús de les facultats que em conferix l'article 47.11 del Text Refós de la Llei d'Hisenda Pública de la Generalitat Valenciana i el Decret 99/2011, de 26 d'agost, del Consell, pel qual s'aprova el Reglament Orgànic i Funcional de la Conselleria de Justícia i Benestar Social, resolc:   
  
Primer  
Donar publicitat als crèdits pressupostaris i a les línies de subvenció que s'indiquen a continuació, destinats a finançar les ajudes regulades i convocades per l'Orde 23/2011, de 29 de desembre (DOCV núm. 6691, de 13.01.2012), de la Conselleria de Justícia i Benestar Social, per la qual es regulen i convoquen ajudes dirigides a programes d'atenció a menors en situació de risc i amb mesures jurídiques de protecció, per a l'any 2012, amb càrrec al programa pressupostari 313.30, Menor:  
  
  
Denominació: SEAFI, per als servicis especialitzats d'atenció a famílies amb menors en situacions especials.  
Línia de subvenció: T3099.  
Consignació pressupostària: inicial 2.833.690,00 €.  
Procedència i quantia dels fons: propis.  
  
Denominació: programes de prevenció comunitària dirigits a menors en situació de risc i amb mesures jurídiques de protecció.  
Línia de subvenció: T2508.  
Consignació pressupostària: 393.290,00 €.  
Procedència i quantia dels fons: propis.  
  
Denominació: programes d'atenció especialitzada dirigits a menors en situació de risc i amb mesures jurídiques de protecció.  
Línia de subvenció: T4976.  
Consignació pressupostària: 251.000,00 €.  
Procedència i quantia dels fons: propis.  
  
Denominació: programes de foment del recurs de famílies educadores.  
Línia de subvenció: T2740.  
Consignació pressupostària: 60.000,00 €.  
Procedència i quantia dels fons: propis.  
  
  
Denominació: centres de dia de menors.  
Línia de subvenció: T1327.  
Consignació pressupostària: 1.550.000,00 €.  
Procedència i quantia dels fons: propis.  
  
Segon  
El règim de lliuraments serà l'establit en l'article 34.1.c) 1r i 2n, de la Llei 10/2011, de 27 de desembre, de Pressupostos de la Generalitat per a l'any 2012, que és el següent: Ajudes destinades als servicis socials especialitzats:   
1r. Quan vagen dirigides al manteniment dels centres, o a contribuir a sufragar el cost de les places o dels concerts de places que se subscriguen, sempre que es tracte d'entitats públiques, cooperatives o entitats sense fins de lucre, així com a l'execució de les mesures imposades per la Judicatura de Menors per al seu compliment al medi obert, que no supose internament, podran lliurar-se immediatament, una vegada concedides, fins al 60 per cent del seu import, el 40 per cent restant es lliurarà després de l'aportació i comprovació de la documentació justificativa de l'efectiva i correcta aplicació almenys del 75 per cent de l'import inicialment anticipat.  
2n. Quan vagen dirigides al finançament de programes d'actuació i activitats de servicis socials especialitzats: podrà lliurar-se immediatament, una vegada concedides, fins al 60 per cent del seu import; el 40 per cent restant es lliurarà després de l'aportació i comprovació de la documentació justificativa de l'efectiva i correcta aplicació de l'import inicialment anticipat.  
Així mateix, de conformitat amb el que disposa la base vintena, de l'Orde 23/2011, de 29 de desembre, de la Conselleria de Justícia i Benestar Social, per la qual es regulen i es convoquen ajudes dirigides a programes i servicis especialitzats d'intervenció i atenció a la família i a la infància, per a l'exercici corresponent a l'any 2012, la subvenció concedida que incloga el període comprés entre l'1 de gener i el 30 de setembre, haurà d'haver-se justificat, com a màxim el 31 d'octubre de 2012. Durant el període comprés entre l'1 d'octubre de 2012 i el 31 de desembre de 2012, no s'admetran justificacions de gasto efectuat de la dita subvenció que s'entregue després del 31 de gener de l'any 2013.  
  
  
Tercer  
Els crèdits publicats tenen el caràcter de màxims, no podent concedir-se subvencions una vegada esgotats, circumstància esta que haurà de publicar-se en el Diari Oficial de la Comunitat Valenciana.  
D'altra banda, si com a conseqüència de transferències pressupostàries es modificaren estos crèdits, la seua modificació haurà de ser publicada mitjançant una resolució en el Diari Oficial de la Comunitat Valenciana.  
  
València, 13 de febrer de 2012.- El conseller de Justícia i Benestar Social: Jorge Cabré Rico.